அடுத்ததாக முன்னாள் அமைச்சர் நத்தம் விஸ்வநாதன், வீடு மற்றும் முன்னாள் மேயர் சைதை துரைசாமியின் மகன் வீடு உட்பட 40 இடங்களில் கடந்த ஆண்டு செப்டம்பர் 12-ம் தேதி, வருமான வரித்துறையினர் சோதனை செய்தனர். அன்புநாதன் வீட்டில் ரெய்டு நடைபெற்று நான்குமாதங்கள் கழித்து இந்த ரெய்டு நடந்தது. இந்த ரெய்டைத் தொடர்ந்து நத்தம் விஸ்வநாதன் கைது செய்யப்படப் போகிறார் என்று செப்டம்பர் 21-ம் தேதி பரபரப்பு நிலவியது. அதன் பின்னர் ஜெயலலிதா உடல் நலக்குறைவால் மருத்துவமனையில் சேர்க்கப்பட்டார். ரெய்டு விவகாரம் அப்படியே அமுங்கிப்போனது.